ట్రంప్ జెరూసలెం నిర్ణయానికి కారణాలివేఇజ్రాయెల్ రాజధానిగా జెరూసలెంను గుర్తిస్తున్నట్లు, తమ రాయబార కార్యాలయాన్ని టెల్ అవీవ్ నుంచి జెరూసలెంకు తరలించనున్నట్లు అమెరికా అధ్యక్షుడు డొనాల్డ్ ట్రంప్ ప్రకటన వెనుక చాలా అవసరాలు కనబడతాయి. సొంత దేశంలో భారీ సంఖ్యలో ఉన్న -మత విశ్వాసాలను బలంగా నమ్మేవారి ఓట్లు పోకుండా చూసుకోవడం ఒకటైతే- మధ్య ప్రాచ్యంలో బలపడుతున్న ఇరాన్కు ముకుతాడు వేయడానికి ఇజ్రాయెల్-సౌదీ అరేబియాలను కలిపి ఓ కూటమి నిర్మించడం మరో కారణంగా కనిపిస్తున్నాయి. ట్రంప్ అల్లుడు, ప్రభుత్వ సలహాదారు, మధ్య ప్రాచ్య వ్యవహారాలకు అధ్యక్షుడి రాయబారి అయిన జేడ్ కుష్నర్ రూపొందించిన ఈ బహుముఖ ప్రణాళిక- చివరకు అమెరికాను ప్రపంచదేశాల్లో ఏకాకిని చేస్తోంది. అమెరికాలో మతాన్ని- అంటే బైబిల్ చెప్పే విషయాల్ని బలంగా విశ్వసించే ఐదుకోట్ల మందిలో దాదాపు 80 శాతం మంది ట్రంప్ నిర్ణయాన్ని స్వాగతిస్తున్నారని ఓ సర్వే పేర్కొంది. మతవాదుల ఓట్లను సాధించడానికి ట్రంప్ ఎన్నికలకు ముందే వ్యూహరచన చేశారు. అందులో జెరూసలేం ఒకటి. మరో కీలక విషయమేంటంటే- ట్రంప్ ప్రచారానికి పెద్ద మొత్తంలో విరాళాలు సమకూర్చినవారు క్రిస్టియన్ మతవాదుల, యూదులే. మతవాదుల్లో షెల్డన్ ఆడెల్సన్ అనే కోటీశ్వరుడు ఒక్కడే దాదాపు 20 మిలియన్ డాలర్లిచ్చాడు. టెల్ అవీవ్ నుంచి రాయబారి కార్యాలయాన్ని జెరూసలెంకు మార్చాలని గట్టిగా లాబీయింగ్ చేస్తున్న వారిలో అడెల్సన్ ఒకడు. అయితే ఈ నిర్ణయం ప్రమాదకరమని హెచ్చరించిన వారూ లేకపోలేదు. విదేశాంగమంత్రి రెక్స్ టిల్లర్సన్, రక్షణమంత్రి జేమ్స్ మాటిస్ వీరిలో ప్రథములు. జెరూసలెం నిర్ణయంవెనుక రెండో కారణం- ఇరాన్  ప్రాంతీయ ఆధిపత్యం కోసం చేస్తున్న యత్నాలకు అడ్డుకట్టవేయడం. ఇప్పటికే సౌదీ అరేబియా లాంటి కీలక చమురు దేశం అమెరికా గుప్పిట్లో ఉంది. అక్కడి యువ నేత మొహమ్మద్ ప్రబల శక్తిగా ఎదుగుతున్నాడు. ఇజ్రాయెల్-సౌదీలను దగ్గరచేసి- ఇరాన్ దూకుడు ఆపాలన్నది అమెరికా వ్యూహం. కానీ ఇప్పటికే అరబ్ లీగ్ దేశాలు అమెరికా నిర్ణయాన్ని ఖండించాయి. మరి ఏ ఇస్లామిక్ రాజ్యాలు ట్రంప్ బాటన సాగుతాయన్నది అనుమానమే.
trump jerusalem nirnayaaniki karanaliveigrayel rajadhaniga jerusalemnu gurtistunnatlu, tama rayabara kaaryaalayaanni tel avive nunchi jerusalenku taralinchanunnatlu america adhyakshudu donald trump prakatana venuka chala avasaraalu kanabadataayi. sonta desamlo bhari sankhyalo unna -matha vishwaasaalanu balangaa nammevari otlu pokunda chusukovadam okataithe- madhya praachyamlo balapadutunna iraanku mukutaadu veyadaaniki izrayel-soudi arebialanu kalipi oo kootami nirminchadam maro kaaranamgaa kanipistunnaayi. trump alludu, prabhutva salahaadaaru, madhya prachya vyavahaaraalaku adhyakshudi rayabari ayina jade kushnar roopondinchina ee bahumukha pranaalika- chivaraku americanu prapanchadesaallo ekaakini chestondi. americalo mataanni- ante baibil cheppe vishayaalni balangaa vishwasinche aidukotla mandilo daadaapu 80 saatam mandi trump nirnayaanni swaagatistunnaarani oo sarve perkondi. matavaadula otlanu saadhinchadaaniki trump ennikalaku munde vyuuharachana chesaru. andulo jerusalem okati. maro keelaka vishayamentante- trump prachaaraaniki pedda mottamlo viraalaalu samakuurchinavaaru christian matavaadula, yoodule. matavaadullo sheldon audelson ane kotishwarudu okkade daadaapu 20 millian daalarlichaadu. tel avive nunchi rayabari kaaryaalayaanni jerusalenku maarchaalani gattigaa labieng chestunna vaarilo adelson okadu. ayithe ee nirnayam pramaadakaramani heccharinchina vaaruu lekapoledu. videsangamantri rex tillerson, rakshanamantri james matis veerilo pradhamulu. jerusalem nirnayamvenuka rendo kaaranam- iran  praantiiya aadhipatyam kosam chestunna yatnaalaku addukattaveyadam. ippatike soudi arabia lanti keelaka chamuru desham america guppitlo undi. akkadi yuva netha mohammad prabala saktigaa edugutunnadu. izrayel-soudeelanu daggarachesi- iran dookudu aapaalannadi america vyuham. cony ippatike arab leag deshaalu america nirnayaanni khandinchai. mari e islamic raajyaalu trump baatana saagutaayannadi anumaname.